**ԱՄՓՈՓԱԹԵՐԹ**

**«Դատավորի՝ դժբախտ պատահարներից ապահովագրության պայմանները եվ չափը սահմանելու մասին» եվ «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» Կառավարության որոշումների նախագծերի ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Մշակույթի նախարարություն  01.11.2018թ. թիվ  01/5.1/7831-18 գրություն | Դիտողություններ և առաջարկություններ չկան: |  |  |
|  | Արտաքին գործերի նախարարություն  01.11.2018թ. թիվ  1111/3415-18 գրություն | Դիտողություններ և առաջարկություններ չկան: |  |  |
|  | Արտակարգ իրավիճակների նախարարություն  02.11.2018թ. թիվ  1/06.1/13255-18 գրություն | Դիտողություններ և առաջարկություններ չկան: |  |  |
|  | Սպորտի և երիտասարդության հարցերի նախարարություն  02.11.2018թ. թիվ  1/12/1409-18 գրություն | Դիտողություններ և առաջարկություններ չկան: |  |  |
|  | Տրանսպորտի, կապի և տեղեկատվական տեխնոլոգիաների նախարարություն  03.11.2018թ. թիվ  01/16.1/17706-18 գրություն | Դիտողություններ և առաջարկություններ չկան: |  |  |
|  | Էներգետիկ ենթակառուցվածքների և բնական պաշարների նախարարություն  03.11.2018թ. թիվ  01ԳԲ/13.2ՀովԲ/6448-18 գրություն | Դիտողություններ և առաջարկություններ չկան: |  |  |
|  | Բնապահպանության նախարարություն  05.11.2018թ. թիվ  1/04.3/12416-18 գրություն | Դիտողություններ և առաջարկություններ չկան: |  |  |
|  | Գյուղատնտեսության նախարարություն  05.11.2018թ. թիվ  ԳԳ/ԳԱ-2/8476-18 գրություն | «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» ՀՀ կառավարության որոշման նախագծի 3-րդ և 4-րդ կետերը խմբագրել մեկ կետում՝ հետևյալ խմբագրությամբ. «Սույն որոշումն ուժի մեջ է մտնում 2019 թվականի հունվարի 1-ից»։ | Չի ընդունվել: | «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» Կառավարության որոշման ուժի մեջ մտնելու՝ ավելի վաղ ժամկետ նախատեսելը պայմանավորված է վերոնշյալ որոշմամբ Սահմանադրական դատարանի աշխատակազմին և Դատական դեպարտամենտին առաջարկվող գործողությունները նախքան 2019 թվականի հունվարի 1-ը կատարելու անհրաժեշտությամբ: |
|  | Առողջապահության նախարարություն  05.11.2018թ. թիվ  ԱԹ/11.1/16080-18 գրություն | Դիտողություններ և առաջարկություններ չկան: |  |  |
|  | Կրթության և գիտության նախարարություն  05.11.2018թ. թիվ  01/10/16774-18 գրություն | Հաշվի առնելով այն հանգամանքը, որ «Հանրային ծառայության մասին» Հայաստանի Հանրապետության օրենքի 26-րդ հոդվածի 3-րդ մասը, ինչպես նաև «Իրավական ակտերի մասին» Հայաստանի Հանրապետության օրենքն ուժը կորցրած են ճանաչվել՝ առաջարկում եմ Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման հղումներն ուղղել: Միաժամանակ առաջարկում եմ նախագծերի փաթեթը համապատասխանեցնել ՀՀ կառավարության 2018 թվականի հունիսի 8-ի N 667-L որոշման հավելվածի 16-րդ կետի պահանջներին: | Չի ընդունվել: | Ներկայացված առաջարկը Հայաստանի Հանրապետության կառավարության 2018 թվականի հունիսի 8-ի N 667-L որոշմամբ հաստատված հավելվածի 16-րդ կետի պահանջներին համապատասխանեցնելու տեսանկյունից չի բխում առաջարկում իսկ վկայակոչվող դրույթից, քանի որ այդ դրույթը վերաբերում է Կառավարության քննարկման համար վարչապետի աշխատակազմ ներկայացվող իրավական ակտերի նախագծերի փաթեթին, մինչդեռ նախագծերի փաթեթը ներկայացվել է շահագրգիռ մարմիններին իրավական ակտերի նախագծերի վերաբերյալ դիտողություններ և առաջարկություններ ստանալու նպատակով, որից հետո միայն առաջարկում վկայակոչվող դրույթի պահանջների պահպանմամբ, այդ թվում՝ կցելով իրավական ակտի նախագծի վերաբերյալ շահագրգիռ մարմինների կողմից ստացված դիտողությունների և առաջարկությունների ամփոփաթերթը, նախագծերի փաթեթը կարող է ներկայացվել վարչապետի աշխատակազմ:  Ինչ վերաբերում է Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման հղումներն ուղղելուն, ապա դա հանգեցնելու է տվյալ ոլորտի հարաբերությունները կարգավորող՝ Կառավարության նոր որոշման նախագծի մշակման անհրաժեշտությանը, ինչը դուրս է Արդարադատության նախարարությանը վերապահված գործունեության ոլորտից: |
|  | Սփյուռքի նախարարություն  05.11.2018թ. թիվ  01/16.1/2504-18 գրություն | Դիտողություններ և առաջարկություններ չկան: |  |  |
|  | Տնտեսական զարգացման և ներդրումների նախարարություն  05.11.2018թ. թիվ  01/22.2/9021-18 գրություն | Դիտողություններ և առաջարկություններ չկան: |  |  |
|  | Տարածքային կառավարման և զարգացման նախարարություն  05.11.2018թ. թիվ  01/21/8787-18 գրություն | «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման **նախագծի վերաբերյալ առաջարկում ենք նախագծով սահմանվող հավելվածի 3-րդ կետի «խորհրդին» բառը փոխարինել «խորհրդի նախագահին» բառերով՝ դատավորի կողմից ներկայացվող դիմումն ավելի հասցեական դարձնելու, ինչպես նաև Սահմանադրական դատարանի նախագահին ներկայացվող դիմումի նման իրավական կարգավորում նախատեսելու նպատակով:** | Չի ընդունվել: | Նախագծով համապատասխան դրույթ նախատեսելը պայմանավորված է ինչպես այն հանգամանքով, որ Բարձրագույն դատական խորհուրդն անկախ պետական մարմին է, որը երաշխավորում է դատարանների և դատավորների անկախությունը, իսկ Սահմանադրական դատարանն սահմանադրական արդարադատություն իրականացնող մարմին է, որի իրավասությունների մեջ չի մտնում դատավորների՝ նախագծով նախատեսվող դիմումներին ընթացք տալը, այնպես էլ օրենսդրական կարգավորումների միատեսակությունն ապահովելու անհրաժեշտությամբ: Մասնավորապես, «Հայաստանի Հանրապետության դատական օրենսգիրք» սահմանադրական օրենքից բխող՝ Կառավարության 2018 թվականի հունիսի 28-ի «Իր մշտական բնակության վայրից դուրս պաշտոնի նշանակված դատավորին տվյալ վայրում բնակարանի վարձին համարժեք փոխհատուցում տրամադրելու կարգը, առավելագույն չափն ու ժամկետը սահմանելու մասին» N 717-Ն, նոյեմբերի 1-ի «**Դատավորներին հաշվեցուցակային զենք և պաշտպանության հատուկ միջոցներ տրամադրելու կարգը սահմանելու մասին**» N 1222-Ն և նոյեմբերի 8-ի «**Իր մշտական բնակության վայրից դուրս գործուղվելիս կամ արտագնա նիստ անցկացնելիս դատավորի ծախսերը հատուցելու կարգը և չափը սահմանելու մասին**» N 1262-Ն որոշումներով սահմանված են համապատասխան դիմումները Բարձրագույն դատական խորհուրդ ներկայացնելու դրույթներ: |
|  | Արդարադատության ակադեմիա  07.11.2018թ. գրություն | Դիտողություններ և առաջարկություններ չկան: |  |  |
|  | Պետական եկամուտների կոմիտե  08.11.2018թ. թիվ  01/11-1/68743-18 գրություն | Դիտողություններ և առաջարկություններ չկան: |  |  |
|  | Աշխատանքի և սոցիալական հարցերի նախարարություն  09.11.2018թ. թիվ  ՄԹ/ԺՍ-2-2/17572-18 գրություն | 1. «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի վերաբերյալ տեղեկացնում ենք, որ դատավորների համար «Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքով և դրանից բխող Կառավարության 2014թ. օգոստոսի 28-ի N 895-Ն որոշմամբ արդեն իսկ նախատեսված են իրենց պաշտոնեական պարտականությունները կատարելիս կամ դրանք կատարելու առնչությամբ վնասվածք, խեղում ստանալու դեպքում որոշակի սոցիալական երաշխիքներ (այդ թվում՝ նշված դեպքում հաշմանդամ ճանաչվելու համար կենսաթոշակի իրավունք) և հստակ ընթացակարգ: Հետևաբար առաջարկում ենք լրացուցիչ երաշխիքներ նախատեսելու դեպքում հապատասխան լրացումներ և փոփոխություններ կատարել նշված նորմատիվ իրավական ակտերում:  Միաժամանակ առաջարկում ենք Նախագծով դատավորի համար նախատեսված «ապահովագրական միանվագ գումար» բառերը փոխարինել «միանվագ գումար» բառերով, քանի որ Նախագծով նախատեսված դեպքում և կարգով վճարվող ապահովագրական գումարը չի համապատասխանում Քաղաքացիական օրենսգրքի 9831–ին հոդվածի կարգավորումներին, որով հստակ սահմանված են ապահովագրության տարրերը (ապահովագրական գումար, ապահովագրող, ապահովադիր, ապահովագրական պայմանագիր, ապահովագրական պատահար, ապահովագրական հատուցում): | Չի ընդունվել: | **«Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքը, ինչպես նաև դրանից բխող Կառավարության 2014 թվականի օգոստոսի 28**  N 895-Ն որոշումը **և** «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագիծն ունեն կարգավորման տարբեր առարկաներ: Մասնավորապես, **վերոնշյալ օրենքով սահմանվում է նույն օրենքով նախատեսված դեպքերում ոչ միայն դատավորների, այլև այլ պաշտոնատար անձանց կենսաթոշակի իրավունքը, նախատեսվում է իրենց պաշտոնեական պարտականությունները կատարելիս կամ դրանք կատարելու առնչությամբ ստացած վնասվածքի կամ խեղման պատճառով աշխատանքային գործունեությամբ զբաղվելու կարողության 3-րդ աստիճանի սահմանափակում ունեցող հաշմանդամ ճանաչվելու դեպքում Հայաստանի Հանրապետության պետական բյուջեի միջոցների հաշվին բժշկական սպասարկման տրամադրում, սահմանվում են պետական պաշտոն զբաղեցրած անձի մահանալու (զոհվելու) դեպքում պետական պաշտոն զբաղեցրած անձի ընտանիքի անդամների սոցիալական երաշխիքները և այլն: Մինչդեռ, նախագծով սահմանվում են** դատավորի պաշտոնավարման ընթացքում դժբախտ պատահարի հետևանքով հաշմանդամ ճանաչվելու դեպքում ապահովագրության պայմանները և չափը:  Ինչ վերաբերում է «ապահովագրական միանվագ գումար» եզրույթին, ապա վերջինիս կիրառումը բխում է ոչ թե Հայաստանի Հանրապետության քաղաքացիական օրենսգրքով նախատեսված ապահովագրության ինստիտուտից, այլ պայմանավորված է օրենսդրական կարգավորումների միատեսակությունն ապահովելու անհրաժեշտությամբ: Մասնավորապես, «Հայաստանի Հանրապետության քննչական կոմիտեի մասին» օրենքի 39-րդ հոդվածից բխող Կառավարության 2014 թվականի սեպտեմբերի 25-**ի «Հայաստանի Հանրապետության քննչական կոմիտեի ծառայողների պարտադիր պետական ապահովագրության և ապահովագրական գումարների չափերը, հաշվարկման, վճարման կարգն ու պայմանները սահմանելու մասին» N 1054-Ն որոշմամբ սահմանվում է , որ ծառայողական պարտականությունները կատարելու ընթացքում հաշմանդամ ճանաչվելու և առողջությանը վնաս պատճառվելու դեպքերում Հայաստանի Հանրապետության քննչական կոմիտեի ծառայողին վճարվում է պետական պարտադիր ապահովագրական միանվագ գումար: Համանման կարգավորում նախատեսվում է նաև «Փրկարար ծառայության մասին» օրենքի 78-րդ հոդվածից բխող Կառավարության 2006 թվականի փետրվարի 9-ի «Փրկարարական ծառայողների պարտադիր պետական ապահովագրության և ապահովագրական գումարների վճարման կարգն ու պայմանները սահմանելու մասին» N 325-Ն որոշմամբ:** |
|  |  | 2. «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» Կառավարության որոշման նախագծով առաջարկվող լրացման վերաբերյալ նշենք հետևյալը.  Չնայած այն հանգամանքին, որ սոցիալական փաթեթի շահառուների համար սոցիալական փաթեթը տրամադրվել է «Հանրային ծառայության մասին» օրենքով, որպես հանրային ծառայողներին կամ հանրային պաշտոն զբաղեցնող անձանց տրամադրվող սոցիալական երաշխիք, սակայն Կառավարության 2012թ. դեկտեմբերի 27-ի N 1691-Ն որոշումը (այսուհետ` Որոշում), որով սահմանված է սոցիալական փաթեթի հատկացման կարգը և փաթեթի մեջ մտնող ծառայությունների բովանդակությունը, չի տարածվում «Հանրային ծառայության մասին» ՀՀ օրենքի իմաստով՝ բարձրաստիճան պաշտոնատար անձանց վրա (Որոշման 9-րդ կետ): «Հանրային ծառայության մասին» 2011թ. մայիսի 26-ի N ՀՕ-172-Ն օրենքի 5-րդ հոդվածի 1-ին մասի 15-րդ կետի համաձայն՝ դատավորները համարվում էին բարձրաստիճան պաշտոնատար անձինք:  «Հանրային ծառայության մասին» 2018թ. մարտի 23-ի N ՀՕ-206-Ն նոր օրենքի 7-րդ հոդվածի 3-րդ մասի համաձայն Վճռաբեկ, վերաքննիչ և առաջին ատյանի դատարանների դատավորների պաշտոնները համարվում են ինքնավար պաշտոններ: Հարկ է նշել, որ ներկայում Աշխատանքի և սոցիալական հարցերի նախարարության կողմից մշակվել է «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծ, որով նախատեսվում է Որոշման 9-րդ կետում «բարձրաստիճան պաշտոնատար անձանց վրա» բառերը փոխարինել «քաղաքական, վարչական, ինքնավար պաշտոններ զբաղեցնող անձանց վրա» բառերով: Այսինքն՝ նախատեսվում է Որոշմամբ սահմանված սոցիալական փաթեթի շահառուների գործող շրջանակը պահպանելով՝ Որոշման կարգավորումները համապատասխանեցնել «Հանրային ծառայության մասին» 2018թ. մարտի 23-ի N ՀՕ-206-Ն նոր օրենքի կարգավորումներին: Հետևաբար դատավորների համար՝ որպես ինքնավար պաշտոններ զբաղեցնող անձինք, սոցիալական փաթեթի տրամադրման արդեն իսկ սահմանված սահմանափակումը նախատեսվում է պահպանել: Վերոգրյալով պայմանավորված՝ Ձեր գրությամբ ներկայացված «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» Կառավարության որոշման նախագծով առաջարկվող լրացումը գտնում ենք ոչ նպատակահարմար: | Չի ընդունվել: | «Հանրային ծառայության մասին» 2011 թվականի մայիսի 26-ի ՀՕ-172-Ն օրենքը մասնակի ուժը կորցրել է, մասնավորապես, ուժը կորցրել է «բարձրաստիճան պաշտոնատար անձ» հասկացության իմաստը բացահայտող հոդվածը: Ինչ վերաբերում է «Հանրային ծառայության մասին» 2018 թվականի մարտի 23-ի ՀՕ-206-Ն օրենքին, ապա վերջինս չի նախատեսում «բարձրաստիճան պաշտոնատար անձ» հասկացությունը:  Միաժամանակ գտնում ենք, որ դատավորներին սոցիալական փաթեթի շահառուների շրջանակում նախատեսելն ուղղակիորեն բխում է ինչպես «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 6-րդ մասից, այնպես էլ «Սահմանադրական դատարանի մասին» սահմանադրական օրենքի 10-րդ հոդվածի 9-րդ մասից, քանի որ վերջիններս իմպերատիվ կերպով սահմանում են, որ դատավորն օգտվում է նաև հանրային ծառայողի համար սահմանված սոցիալական երաշխիքներից: |
|  | Պաշտպանության նախարարություն  08.11.2018թ. թիվ  ՊՆ/510-1759 գրություն | Դիտողություններ և առաջարկություններ չկան: |  |  |
|  | Մարդու իրավունքների պաշտպան  14.11.2018թ. թիվ  01/13.1/6142-18 գրություն | Դիտողություններ և առաջարկություններ չկան: |  |  |
|  | Ֆինանսների նախարարություն  12.11.2018թ. թիվ  01/11-1/20491-18 գրություն | 1. «Դատավորի՝ դժբախտ պատահարներից ապահովագրության պայմանները և չափը սահմանելու մասին» ՀՀ կառավարության որոշման նախագծով նախատեսվում է պաշտոնավարման ընթացքում հաշմանդամ ճանաչվելու դեպքում դատավորին միանվագ դրամական հատուցման տրամադրում: Այս կապակցությամբ առաջարկում ենք նշված հատուցումը նախատեսել ոչ թե պաշտոնավարման ընթացքում, այլ մասնագիտական գործունեության արդյունքում հաշմանդամ դառնալու դեպքերի համար: | Չի ընդունվել: | «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի նպատակը դատավորի՝ դժբախտ պատահարներից պետական միջոցների հաշվին ապահովագրության իրավունքի իրացման պայմանները սահմանելն է՝ նախատեսելով, որ ցանկացած այն դեպքում, երբ դատավորի պաշտոնավարման ընթացքում դժբախտ պատահարի հետևանքով դատավորն ճանաչվում է հաշմանդամ, վերջինիս վճարվում է ապահովագրական միանվագ գումար:  Մինչդեռ, առաջարկվող կարգավորումն էականորեն կսահմանափակի դատավորի՝ դժբախտ պատահարներից պետական միջոցների հաշվին ապահովագրության իրավունքի իրացումը, քանի որ նախագծով առաջարկվող կարգավորումն ավելի լայն է և ընդգրկում է ոչ միայն մասնագիտական գործունեության արդյունքում հաշմանդամ դառնալու դեպքերը: Ավելին, դատավորի պաշտոնավարումն ինքնին, որպես կանոն, չի պարունակում հաշմանդամություն պատճառելու ունակություն: |
|  |  | 2. «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացումներ կատարելու մասին» ՀՀ կառավարության որոշման նախագծով նախատեսվում է ՀՀ կառավարության 2012 թվականի դեկտեմբերի 27-ի N 1691-Ն որոշման (այսուհտ՝ Որոշում) իմաստով սոցիալական փաթեթի շահառու դարձնել նաև դատավորներին: Այդ կապակցությամբ հայտնում ենք, որ վերոնշյալ նախագծի ընդունումը կհանգեցնի ՀՀ պետական բյուջեից լրացուցիչ ֆինանսական միջոցների հատկացման անհրաժեշտության, որի գծով ՀՀ Ազգային ժողով ներկայացված ՀՀ 2019 թվականի պետական բյուջեի նախագծով և ՀՀ 2019-2021 թվականների պետական միջնաժամկետ ծախսերի ծրագրով համապատասխան միջոցներ նախատեսված չեն և կարծում ենք, նախատեսելու նպատակահարմարության հարցը պետք է քննարկել ՀՀ աշխատանքի և սոցիալական հարցերի նախարարության հետ:  Միևնույն ժամանակ հարկ է նշել, որ «Հանրային ծառայության մասին» օրենքով պայմանավորված անհամապատասխանություն է առաջացել Որոշմամբ հաստատված սոցիալական փաթեթի շահառուների շրջանակի մասով: Դրանով պայմանավորված՝ առաջարկում ենք ՀՀ աշխատանքի և սոցիալական հարցերի նախարարության հետ համատեղ քննարկել նաև հիշյալ անհամապատասխանությունը շտկելու հարցը՝ համապատասխանեցնելով ներկայումս սոցիալական փաթեթի շահառուներ հանդիսացողների շրջանակին: | Ընդունվել է ի գիտություն: | Նախագիծը կարծիքի է ներկայացվել նաև Աշխատանքի և սոցիալական հարցերի նախարարություն, որի կողմից ֆինանսական միջոցների հարց չի բարձրացվել:  Ինչ վերաբերում է վկայակոչվող անհամապատասխանությանը, ապա դատավորներին սոցիալական փաթեթի շահառուների շրջանակում նախատեսելն ուղղակիորեն բխում է ինչպես «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 6-րդ մասից, այնպես էլ «Սահմանադրական դատարանի մասին» սահմանադրական օրենքի 10-րդ հոդվածի 9-րդ մասից, քանի որ վերջիններս իմպերատիվ կերպով սահմանում են, որ դատավորն օգտվում է նաև հանրային ծառայողի համար սահմանված սոցիալական երաշխիքներից: |
|  | Սոցիալական ապահովության ծառայություն  22.11.2018թ. թիվ  ԱԲ/ՀռԱ/28043-18 գրություն | «Պաշտոնատար անձանց գործունեության ապահովման, սպասարկման և սոցիալական երաշխիքների մասին» ՀՀ օրենքով, ինչպես նաև ՀՀ կառավարության 2014 թվականի օգոստոսի 28-ի «**Պետական պաշտոններ զբաղեցրած անձանց սոցիալական երաշխիքների մասին» Հայաստանի Հանրապետության օրենքի կիրարկումն ապահովելու մասին» N 895-Ն որոշմամբ սահմանված են** «Պետական պաշտոններ զբաղեցրած անձանց սոցիալական երաշխիքների մասին» Հայաստանի Հանրապետության օրենքի 2-րդ հոդվածի 1-ին մասի 9-րդ կետում նշված անձանց (այդ թվում դատավորների) պաշտոնական պարտականությունները կատարելիս կամ դրանք կատարելու առնչությամբ ստացած վնասվածքի կամ խեղման պատճառով աշխատանքային գործունեությամբ զբաղվելու կարողության 3-րդ աստիճանի սահմանափակում ունենալու դեպքում (ինչպես նաև կենսաթոշակի իրավունքի) սոցիալական երաշխիքները:  Հետևաբար առաջարկվում է չընդունել «Դատավորի՝ դժբախտ պատահարներից ապահովագրության պայմանները և չափը սահմանելու մասին» ՀՀ կառավարության առանձին որոշում և այլ սոցիալական երաշխիքներ նախատեսելու դեպքում՝ լրացում կատարել արդեն իսկ գործող իրավական ակտերում:  Միաժամանակ առաջարկվում է ձեռնպահ մնալ «ապահովագրական միանվագ գումար» բառերի կիրառումից, հաշվի առնելով այն հանգամանքը, որ ՀՀ քաղաքացիական օրենսգրքով սահմանված են «միանվագ գումար» և «ապահովագրական գումար» հասկացությունները: | Չի ընդունվել: | Առաջարկները չընդունելու հիմքում ընկած են Աշխատանքի և սոցիալական հարցերի նախարարության կողմից արված համանման առաջարկները չընդունելու հիմնավորումը: |
|  | Բարձրագույն դատական խորհուրդ  21.11.2018թ. թիվ  9492 գրություն | 1. Կարծում ենք, որ անհրաժեշտ է փոփոխություն կատարել «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի վերնագրում, ինչպես նաև նախաբանում ու հավելվածի վերնագրում առկա նույնանման ձևակերպումներում: Մասնավորապես, գտնում ենք, որ որոշման նախագիծը կարգավորում է ապահովագրական գումարի չափը սահմանելու հարաբերությունները, հետևաբար, դա պետք է համարժեք արտացոլվի որոշման նախագծի տեքստում, մասնավորապես՝ «Դատավորի՝ դժբախտ պատահարներից ապահովագրության պայմանները և չափը սահմանելու մասին» ձևակերպման մեջ «չափը» բառից առաջ անհրաժեշտ է լրացնել «ապահովագրական գումարի» բառերը: | Չի ընդունվել: | «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի վերնագրում և կետերում տեղ գտած ձևակերպումները բխում են ինչպես «Հայաստանի Հանրապետության դատական օրենսգիրք» սահմանադրական օրենքից, այնպես էլ «Սահմանադրական դատարանի մասին» սահմանադրական օրենքից: |
|  |  | 2. «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի 1-ին կետով նախատեսվել է որոշման հավելվածով սահմանել դատավորի՝ դժբախտ պատահարներից ապահովագրության պայմանները և չափը:  Դատավորի՝ առողջության և դժբախտ պատահարներից պետական միջոցների հաշվին ապահովագրության իրավունքը նախատեսված է «ՀՀ դատական օրենսգիրք» սահմանադրական օրենքի 57-րդ հոդվածի 4-րդ մասով, սակայն նույն օրենքի 83-րդ հոդվածի 5-րդ մասի համաձայն՝ «Ազգային ժողովի կողմից ընտրված Բարձրագույն դատական խորհրդի անդամի նկատմամբ կիրառվում են («mutatis mutandis») *սույն օրենսգրքի 51-րդ, 53-55-րդ, 57-60-րդ, 62-64-րդ հոդվածները և 21֊րդ Գլխի կանոնները* (ընդգծումը մերն)՝ այնքանով, որքանով կիրառելի են, և եթե այլ բան սահմանված չէ սույն օրենսգրքով»: Սույն կարգավորումից բխում է, որ «ՀՀ դատական օրենսգիրք» սահմանադրական օրենքի 57-րդ հոդվածի 4-րդ մասով նախատեսված՝ առողջության և դժբախտ պատահարներից պետական միջոցների հաշվին ապահովագրության իրավունքից պետք է օգտվեն նաև Ազգային ժողովի կողմից ընտրված Բարձրագույն դատական խորհրդի անդամները, քանի որ այդ առնչությամբ նշված օրենքը բացառություններ չի նախատեսել: Բացի այդ, սոցիալական հիշյալ երաշխիքը նույնական նշանակություն ունի ինչպես դատավորների, այնպես էլ Բարձրագույն դատական խորհրդի անդամների անկախությունը երաշխավորելու տեսանկյունից: Հետևաբար, անհրաժեշտ ենք համարում լրացնել վերը նշված որոշման նախագծի 1-ին կետը՝ այն ձևակերպելով հետևյալ կերպ՝ «Սահմանել դատավորի և Ազգային ժողովի կողմից ընտրված Բարձրագույն դատական խորհրդի անդամի՝ դժբախտ պատահարներից ապահովագրության պայմանները և ապահովագրական գումարի չափը՝ համաձայն հավելվածի»:  Նույն խմբագրական փոփոխությունն առաջարկվում է կատարել նաև նախագծի ողջ տեքստում: | Չի ընդունվել: | «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծում Ազգային ժողովի կողմից ընտրված Բարձրագույն դատական խորհրդի անդամի վերաբերյալ առանձին դրույթներ սահմանելու անհրաժեշտությունը բացակայում է, քանի որ Ազգային ժողովի կողմից ընտրված Բարձրագույն դատական խորհրդի անդամի՝ առողջության և դժբախտ պատահարներից պետական միջոցների հաշվին ապահովագրության իրավունքն ուղղակիորեն բխում է  «Հայաստանի Հանրապետության դատական օրենսգիրք» սահմանադրական օրենքից: Առանձին դրույթներ չնախատեսելը պայմանավորված է նաև օրենսդրական կարգավորումների միատեսակությունն ապահովելու անհրաժեշտությամբ: Մասնավորապես, «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 5-րդ մասի համաձայն՝ Բարձրագույն դատական խորհրդի սահմանած դեպքերում իր մշտական բնակության վայրից դուրս պաշտոնի նշանակված դատավորին իր դիմումի հիման վրա տրամադրվում է տվյալ վայրում բնակարանի վարձին համարժեք փոխհատուցում: Նշված դրույթը կիրառելի է նաև Ազգային ժողովի կողմից ընտրված Բարձրագույն դատական խորհրդի անդամի նկատմամբ, սակայն «Իր մշտական բնակության վայրից դուրս պաշտոնի նշանակված դատավորին տվյալ վայրում բնակարանի վարձին համարժեք փոխհատուցում տրամադրելու կարգը, առավելագույն չափն ու ժամկետը սահմանելու մասին» Կառավարության որոշման մեջ դրա վերաբերյալ առանձին դրույթներ նախատեսված չեն: Նույնը վերաբերում է նաև Կառավարության 2018 թվականի նոյեմբերի 1-ի «**Դատավորներին հաշվեցուցակային զենք և պաշտպանության հատուկ միջոցներ տրամադրելու կարգը սահմանելու մասին**» N 1222-Ն և նոյեմբերի 8-ի «**Իր մշտական բնակության վայրից դուրս գործուղվելիս կամ արտագնա նիստ անցկացնելիս դատավորի ծախսերը հատուցելու կարգը և չափը սահմանելու մասին**» N 1262-Ն որոշումներին: |
|  |  | 3. «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի հավելվածի 2-րդ կետում տրված է «դժբախտ պատահար» եզրույթի պարզաբանումը: Գտնում ենք, որ դրանում փակագծերում նշված «որի բնույթը, տեղի ունենալու ժամը և վայրը կարող են հստակ որոշվել» ձևակերպումն ինքնին խոցելի է և չի լուծում որևէ իրավական խնդիր: Այն կարող է բարդություններ առաջացնել, անհարկի ծանրաբեռնել վարչարարության իրականացումը, հատկապես որ նույն որոշման նախագծի հավելվածի 3-րդ կետում արդեն իսկ առկա է ապահովագրական գումարի տրամադրման մասին դիմումին հաշմանդամության վերաբերյալ բժշկասոցիալական փորձաքննական հանձնաժողովի կողմից տրված տեղեկանքի պատճենը, իսկ առկայության դեպքում՝ նաև դժբախտ պատահարի վերաբերյալ ապացույցներ կցելու պահանջը: | Չի ընդունվել: | «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի հավելվածի 2-րդ կետում տրված «դժբախտ պատահար» հասկացությունը նույնանում է Կառավարության 2014 թվականի մարտի 24-ի «Սոցիալական փաթեթի շահառուների առողջապահական փաթեթի շրջանակներում պետության կողմից երաշխավորված անվճար և արտոնյալ պայմաններով բժշկական օգնության և սպասարկման կազմակերպման ու ֆինանսավորման կարգը, սոցիալական փաթեթի շահառուների պետության կողմից երաշխավորված անվճար և արտոնյալ բժշկական օգնության ու սպասարկման ծառայությունների փաթեթը, Հայաստանի Հանրապետության առողջապահության նախարարության և ապահովագրության ծառայություններ մատուցող ընկերությունների միջև կնքվող պայմանագրի օրինակելի ձևը, ինչպես նաև առողջապահական փաթեթի հասանելիության նպատակով էլեկտրոնային շտեմարանի ձևավորման ու վարման կարգը հաստատելու մասին» N 375-Ն որոշմամբ տրված «դժբախտ պատահար» հասկացությանը: |
|  |  | 4. «Դատավորի՝ դժբախտ պատահարներից ապահովագրության պայմանները և չափը սահմանելու մասին» Կառավարության որոշման նախագծի հավելվածի 4-րդ կետում ապահովագրական գումարի տրամադրման դիմում ներկայացնելու ժամկետի նախատեսումը խնդրահարույց է, սահմանափակում է այդ օրենքի 57-րդ հոդվածի 4-րդ մասով և «Սահմանադրական դատարանի մասին» սահմանադրական օրենքի 10-րդ հոդվածի 5-րդ մասով վերապահված իրավունքների արդյունավետ իրացումը, և պաշտոնավարման ընթացքում դժբախտ պատահարի հետևանքով հաշմանդամ ճանաչվելու փաստով պայմանավորված ապահովագրական միանվագ գումարի վճարումը չպետք է կախված լինի դիմում ներկայացնելու պահից: Կարծում ենք, իրավաբանական փաստի առկայությունն ինքնին բավարար հիմք է տվյալ իրավահարաբերության ծագման համար: | Չի ընդունվել: | «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 4-րդ մասից և «Սահմանադրական դատարանի մասին» սահմանադրական օրենքի 10-րդ հոդվածի 5-րդ մասից ուղղակիորեն բխում է, որ դատավորի՝ առողջության և դժբախտ պատահարներից պետական միջոցների հաշվին ապահովագրության պայմանները, այդ թվում՝ դիմումով, թե առանց դիմումի հատուցման, դիմումի ներկայացման ժամկետի վերաբերյալ պայմանները սահմանում է Կառավարությունը:  Բացի այդ, ապահովագրական գումարի վճարման համար դիմումը և անհրաժեշտ փաստաթղթերը դատավորի՝ հաշմանդամ ճանաչվելուց հետո վեց ամսվա ընթացքում ներկայացնելու պայման նախատեսելը բխում է նաև ապահովագրական միանվագ գումարների վճարմանն ուղղվող համապատասխան ֆինանսական միջոցները պետական միջնաժամկետ ծախսերի ծրագրով և պետական բյուջեով կանխատեսելու և նախատեսելու անհրաժեշտությունից: |
|  |  | 5. Ինչ վերաբերում է «ՀՀ կառավարության 2012 թ. դեկտեմբերի 27-ի թիվ 1691-Ն որոշման մեջ լրացումներ կատարելու մասին» Կառավարության որոշման նախագծին, ապա, ըստ մեզ, սույն եզրակացության 2-րդ կետում ներկայացված հիմնավորումների տրամաբանությամբ, հարկ է որոշման նախագծի 1-ին կետի 2-րդ ենթակետում՝ «դատավորներ,» բառից հետո, լրացնել «Ազգային ժողովի կողմից ընտրված Բարձրագույն դատական խորհրդի անդամներ,» բառերը: | Չի ընդունվել: | Առաջարկը չընդունելու հիմքում ընկած է Բարձրագույն դատական խորհրդի 2-րդ առաջարկի վերաբերյալ ներկայացված հիմնավորումը: |
|  | Կենտրոնական բանկ  22.11.2018թ. թիվ  15.1-06-000770-18 գրություն | Հայտնում ենք, որ առաջարկություններ և դիտողություններ չունենք, քանի որ Նախագծով սահմանված ապահովագրության մեխանիզմը չի բխում ՀՀ քաղաքացիական օրենսգրքի 54-րդ գլխով և «Ապահովագրության և ապահովագրական գործունեության մասին» ՀՀ օրենքով սահմանված պահանջներից, ինչպես նաև այն դուրս է Հայաստանի Հանրապետության կենտրոնական բանկի կարգավորման դաշտից: | Ընդունվել է ի գիտություն: | Ինչ վերաբերում է նախագծով նախատեսվող ապահովագրության պայմաններին և չափին, ապա դրանց ամրագրումը բխում է ոչ թե Հայաստանի Հանրապետության քաղաքացիական օրենսգրքով նախատեսված ապահովագրության ինստիտուտից, այլ՝ «Հայաստանի Հանրապետության դատական օրենսգիրք» սահմանադրական օրենքից և «Սահմանադրական դատարանի մասին» սահմանադրական օրենքից, ինչպես նաև պայմանավորված է օրենսդրական կարգավորումների միատեսակությունն ապահովելու անհրաժեշտությամբ: |
|  | Սահմանադրական դատարան  29.11.2018թ. թիվ  Ա/0268-2018 գրություն | Դիտողություններ և առաջարկություններ չկան: |  |  |